RESOLUCIÓN do 26 de febreiro de 2008, da Dirección Xeral de Tributos, pola que se aproban os modelos de actas da Inspección de Facenda da Xunta de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/03/2008

Tras a entrada en vigor da Lei 58/2003, do 17 de decembro, xeral tributaria, e do Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado polo Real decreto 1065/2007, do 27 de xullo, e atendendo ao disposto no artigo 176.4º deste, que dispón que os órganos de inspección estenderán as actas nos modelos oficiais aprobados para o efecto por cada Administración tributaria, resulta preciso aprobar os novos modelos de actas que se adecúen ao disposto nas devanditas normas.
Na súa virtude,
DISPOÑO:
Primeiro.-Modelos de actas.
A Inspección dos Tributos da Xunta de Galicia estenderá as súas actas nos modelos oficiais aprobados para o efecto por esta resolución e que se insiren como anexos I, II e III a esta.
Segundo.-Confección das actas.
A Inspección dos Tributos da Xunta de Galicia, sempre que sexa posible, utilizará os sistemas informáticos do CIXTEC para a confección das actas de inspección. Así mesmo, as actas poderán ser asinadas de forma electrónica ou estenderse como documento electrónico.
Cando as actas sexan impresas en papel, sobre este imprimirase o escudo de Galicia. Na súa parte superior figurará o logotipo da Xunta de Galicia.
Terceiro.-Contido das actas.
Cando sexan obxecto de impresión, o contido das actas de inspección que se confeccionen utilizando os sistemas informáticos da Xunta de Galicia incorporarase en follas separadas. As devanditas follas irán numeradas consecutivamente e o seu número será variable, en función da extensión da acta. En cada folla farase constar a identidade dos obrigados tributarios: nome e apelidos ou razón ou denominación social completa e número de identificación fiscal, e na primeira, ademais, o domicilio tributario do interesado. Así mesmo, constará o número que, con carácter único, se asigne a cada acta para a súa identificación, e as mencións que se relacionan nos artigos 153 e 155.2º da Lei 58/2003, do 17 de decembro, xeral tributaria, así como no artigo 176.1º e 2º do Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado polo Real decreto 1065/2007, do 27 de xullo.
Os espazos que nos modelos oficiais que aproba esta resolución figuran en branco ou punteados terán a extensión variable que en cada momento sexa precisa, en función do texto que se incorpore aos devanditos espazos.
Cando as actas se estendan sen a presenza dos interesados, a redacción do seu encabezamento adaptarase a esta circunstancia. Igualmente, no caso de que, comparecendo os interesados, se neguen a subscribir as actas, tal circunstancia farase constar expresamente nestas, manifestando se reciben ou non un exemplar.
Cuarto.-Documentos de ingreso.
Cando o resultado da acta de conformidade ou con acordo sexa a ingresar en neste último caso, non se constituíra depósito, a Inspección entregaralle ao comparecente os documentos necesarios para realizar o ingreso, os cales se poderán confeccionar igualmente utilizando programas informáticos.
No caso de actuacións de colaboración coa Axencia Estatal de Administración Tributaria polo Imposto sobre o Patrimonio farase constar na cabeceira, debaixo da mención Xunta de Galicia, a Delegación Especial da Axencia Estatal de Administración Tributaria de Galicia, do seguinte xeito: «Actuación de colaboración coa Delegación Especial da Axencia Estatal de Administración Tributaria en Galicia».
Quinto.-Formalización dos modelos.
Na formalización dos devanditos modelos pola Inspección observaranse os criterios e instrucións recollidos no anexo IV desta resolución.
Sexto.-Exemplares para o obrigado tributario.
De cada acta entregarase un exemplar ao comparecente, que se entenderá notificada pola súa sinatura. Se comparecese pero se negase a subscribir a acta, entenderase notificada de acordo co disposto nos artigos 111.2º da Lei 58/2003, do 17 de decembro, xeral tributaria, e 185.2º do Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado polo Real decreto 1065/2007, do 27 de xullo. Se o obrigado tributario non comparecese, selle remitiráselle un exemplar da acta.
Sétimo.-Aplicación transitoria.
Aos procedementos inspectores iniciados antes do 1 de xaneiro de 2008 aplicaranse a Resolución do 12 de febreiro de 1999, da Dirección Xeral de Tributos, pola que se aproban os modelos de actas da Inspección de Facenda da Xunta de Galicia, coas modificacións introducidas pola Lei 58/2003, do 17 de decembro, xeral tributaria.
Noveno.-Aplicación.
Esta resolución será aplicable a partir do día seguinte ao da súa publicación no DOG, ás actas derivadas de procedementos inspectores iniciados a partir desa data, quedando sen efecto a Resolución do 12 de febreiro de 1999, da Dirección Xeral de Tributos, pola que se aproban os modelos de actas da Inspección de Facenda da Xunta de Galicia
Santiago de Compostela, 26 de febreiro de 2008.
Regina Losada Trabada
Directora xeral de Tributos
ANEXO I
Acta de conformidade.
Inspección de Facenda da Comunidade Autónoma de Galicia.
Ver referencia pdf "05400D004P011.PDF"
Constituída a inspección para documentar os resultados da actuación inspectora, en relación co expresado obrigado tributario, e presente D. ........con número de identificación fiscal ......... como ........................faise constar:
1. A situación da contabilidade e rexistros obrigatorios para os efectos fiscais do obrigado tributario é a seguinte:
...................................................................................................................................................................................................................................................................................
2. A data de inicio das actuacións foi o día.....................e no cómputo do prazo de duración debe atenderse ás seguintes circunstancias:
.......................................................................................................................................................................................................................................................................................
No curso das actuacións estendéronse dilixencias nas seguintes datas:
.......................................................................................................................................................................................................................................................................................
3. Das actuacións practicadas e demais antecedentes resulta que:
.........................................................................................................................................................................................................................................................................................
Comunicouse ao obrigado tributario a posta de manifesto do expediente e apertura do trámite de audiencia previo á proposta de resolución mediante............................................
Baseándose nos feitos e circunstancias do reflexo das cales queda constancia no expediente, e en opinión do actuario abaixo asinante, .............................................existen indicios da comisión de infraccións tributarias establecidas no artigo 183 da Lei 58/2003, do 17 de decembro, xeral tributaria.
4. En consecuencia, formúlase a seguinte proposta de liquidación respecto dos conceptos que se indican:
.........................................................................................................................................................................................................................................................................................
De acordo co disposto no artigo 101 da Lei 58/2003, do 17 de decembro, xeral tributaria, e no artigo 190 do Regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado polo Real decreto 1065/2007, do 27 de xullo, a liquidación proposta ten a consideración de definitiva/provisional por
Cota ........................................................................
Recargas .................................................................
Xuros de mora .........................................................
Débeda que se vai ingresar/que se vai devolver ..............
5. O obrigado tributario presta a súa conformidade á proposta de liquidación............................... que antecede, estendéndose a súa aceptación aos feitos recollidos na acta e a todos os demais elementos determinantes da devandita liquidación.
6. A Inspección advírtelle ao interesado que, de acordo co artigo 156.3º da Lei 58/2003, do 17 de decembro, xeral tributaria, entenderase producida e notificada a liquidación tributaria de acordo coa proposta formulada na acta se, no prazo dun mes contado desde o día seguinte á data da acta, non se notificase ao interesado acordo do inspector xefe rectificando erros materiais, ordenando completar o expediente mediante a realización das actuacións que procedan, confirmando a liquidación proposta na acta ou estimando que na proposta de liquidación existiu erro na apreciación dos feitos ou indebida aplicación das normas xurídicas e concedendo ao interesado prazo de audiencia previo á liquidación que se practique.
O obrigado tributario queda notificado do contido desta acta e, en particular, se resultase unha débeda que se vaia ingresar, en virtude da liquidación que se produza a consecuencia desta acta, do seu deber de ingresar o importe daquela, baixo apercibimento da súa exacción por vía de constrinximento, en caso de falta de pagamento nos prazos previstos no artigo 62.2º da Lei 58/2003, do 17 de decembro, xeral tributaria. Será data determinante do cómputo destes prazos aquela en que se entenda notificada a liquidación derivada da acta. O ingreso poderá realizarse en bancos, caixas de aforros e cooperativas de crédito nas que non é preciso ter conta aberta. Tamén pode realizarse o pagamento a través da internet no enderezo www.xunta.es, na opción Oficina Virtual-Tributaria-Catálogo de servizos-Consulta e pagamento de débedas dispoñendo do certificado dixital, mediante débito na súa conta corrente, ou con tarxeta de crédito.
7. Contra a liquidación tributaria producida conforme a proposta contida nesta acta, o interesado poderá interpoñer recurso de reposición ante o Servizo Territorial de Inspección de .......................ou ben reclamación económico-administrativa ante o Tribunal Económico-Administrativo Rexional de Galicia, Tribunal Económico Administrativo Central ou Xunta Superior de Facenda de Galicia, segundo proceda, no prazo dun mes, contado a partir do día seguinte a aquel en que a liquidación se entenda notificada (capítulos III e IV da Lei 58/2003, do 17 de decembro, xeral tributaria, títulos III e IV do regulamento xeral de desenvolvemento da Lei 58/2003, do 17 de decembro, xeral tributaria en materia de revisión en vía administrativa, aprobado polo Real decreto 520/2005, do 13 de maio.
Cando a contía da reclamación non supere os importes previstos no artigo 64 do regulamento xeral de desenvolvemento da Lei 58/2003, do 17 de decembro, xeral tributaria en materia de revisión en vía administrativa, aprobado polo Real decreto 520/2005, do 13 de maio, así como nos demais supostos considerados no artigo 245.1º da Lei 58/2003, do 17 de decembro, xeral tributaria, a reclamación económico-administrativa será tramitada polo procedemento abreviado ante os órganos unipersoais do devandito tribunal, debéndose incluír no escrito mediante o que se interpoña a reclamación as alegacións que se formulen.
Cando a resolución das reclamacións económico-administrativas sexa susceptible de recurso de alzada ordinario ante o Tribunal Económico-Administrativo Central, a reclamación poderá interpoñerse directamente ante este órgano no mesmo prazo.
De conformidade co establecido no artigo 235.3º da Lei 58/2003, do 17 de decembro, xeral tributaria, o escrito de interposición das reclamacións económico-administrativas deberá presentarse ante...............................................
8. En proba de conformidade co contido desta acta que regulariza a súa situación tributaria polo que aos compoñentes desta débeda consignados no punto 4 se refire, e co alcance previsto no artigo 144 da Lei 58/2003, do 17 de decembro, xeral tributaria, é asinada polo interesado, quedando un exemplar en poder deste, xunto, se é o seu caso, co talón de cargo e carta de pagamento que lle permitan realizar o correspondente ingreso.
ANEXO II
Acta de disconformidade.
Inspección de Facenda da Comunidade Autónoma de Galicia.
Ver referencia pdf "05400D004P011.PDF"
Constituída a inspección para documentar os resultados da actuación inspectora, en relación co expresado obrigado tributario, e presente ..........................................,con número de identificación fiscal....................................., como...................... faise constar:
1. A situación da contabilidade e rexistros obrigatorios para os efectos fiscais do obrigado tributario é a seguinte:
...........................................................................................................................................................................................................................................................
2. A data de inicio das actuacións foi o día......................e no cómputo do prazo de duración debe atenderse ás seguintes circunstancias:
.............................................................................................................................................................................................................................................................................
No curso das actuacións estendéronse dilixencias nas seguintes datas ...................................................
..............................................................................
3. Das actuacións practicadas e demais antecedentes resulta que:
................................................................................................................................................................................................................................................................................
Comunicóuselle ao obrigado tributario a posta de manifesto do expediente e apertura do trámite de audiencia previo á proposta de resolución mediante.........................................
Baseándose nos feitos e circunstancias do reflexo das cales queda constancia no expediente, e en opinión do actuario que abaixo asina.............................., existen indicios da comisión de infraccións tributarias establecidas no artigo 183 da Lei 58/2003, do 17 de decembro, xeral tributaria.
4. En consecuencia, formúlase a seguinte proposta de liquidación respecto dos conceptos que se indican:
........................................................................................................................................................................................................................................................................................
De acordo co disposto no artigo 101 da Lei 58/2003, do 17 de decembro, xeral tributaria, e no artigo 190 do regulamento xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, aprobado polo Real decreto 1065/2007, do 27 de xullo, a liquidación proposta ten a consideración de definitiva/provisional por....................................................
Cota .........................................................................
Recargas ..................................................................
Xuros de mora .........................................................
Débeda que se vai ingresar/que se vai devolver .......
5. O obrigado tributario non subscribe a acta/manifesta a súa desconformidade coa proposta de regularización formalizada pola Inspección.
6. A Inspección advírtelle ao interesado do seu dereito a presentar ante a .........................as alegacións que considere oportunas, dentro do prazo dos quince días contados a partir do día seguinte ao da data da acta ou da súa notificación.
Recibidas as alegacións formuladas polo obrigado tributario ou concluído o prazo para a súa presentación, o órgano competente para liquidar ditará o acto administrativo que corresponda que deberá ser notificado. Se o órgano competente para liquidar acordase a rectificación da proposta contida na acta por considerar que nela existiu un erro na apreciación dos feitos ou indebida aplicación das normas xurídicas e a devandita rectificación afectase a cuestións non alegadas polo obrigado tributario, notificará o acordo de rectificación para que no prazo de 15 días, contados a partir do día seguinte ao da notificación da apertura do devandito prazo, efectúe alegacións e manifeste a súa conformidade ou desconformidade coa nova proposta formulada no acordo de rectificación. Transcorrido o devandito prazo ditarase a liquidación que corresponda, que deberá ser notificada.
A Inspección advírtelle, así mesmo, ao interesado que o inspector xefe antes de ditar o acto de liquidación, poderá acordar a práctica de actuacións complementarias.
7. Esta acta terá o valor probatorio que proceda de acordo co artigo 144 da Lei 58/2003, do 17 de decembro, xeral tributaria, ................asinandoa o comparecente e ...........................recibindo un exemplar, xunto co preceptivo informe ampliatorio.
ANEXO III
Acta con acordo.
Inspección de Facenda da Comunidade Autónoma de Galicia.
Ver referencia pdf "05400D004P011.PDF"
Constituída a inspección para documentar os resultados da actuación inspectora, en relación co expresado obrigado tributario, e presente ........................con número de identificación fiscal.............................., como............................faise constar:
1. A situación da contabilidade e rexistros obrigatorios para os efectos fiscais do obrigado tributario é a seguinte:
....................................................................................................................................................................................................................................................................................
2. A data de inicio das actuacións foi o día.......... e no cómputo do prazo de duración debe atenderse ás seguintes circunstancias:
........................................................................................................................................................................................................................................................................................
No curso das actuacións estendéronse dilixencias nas seguintes datas..................................................
3. Das actuacións practicadas e demais antecedentes resulta que:
...........................................................................................................................................................................................................................................................................................
Para a elaboración da proposta de regularización é necesario..................................o que permite concluír un acordo co obrigado tributario nos termos previstos no artigo 155 da Lei 58/2003, do 17 de decembro, xeral tributaria.
En canto á fundamentación das estimacións / valoracións / medicións de datos realizadas, debe sinalarse que:...............................................................
4. Os feitos consignados, a xuízo da Inspección, constitúen/non constitúen infracción tributaria, de acordo co disposto en.............................................
5. O inspector xefe autorizou a subscrición desta acta con acordo en data......................
En data.......................................o obrigado tributario constituíu.......................de contía abonda para garantir o cobramento das cantidades que puidesen derivarse da acta, achegándose o correspondente xustificante acreditativo.........................................
6. En consecuencia, formúlase a seguinte proposta de regularización respecto dos conceptos que se indican:
Cota ........................................................................
Recargas .................................................................
Xuros de mora .........................................................
Débeda trib. que se van ingresar/que se van devolver .................................................................................
Sanción reducida .....................................................
Total que se vai ingresar/que se vai devolver .........
7. O obrigado tributario manifesta a súa conformidade coa totalidade do contido desta acta, estendéndose, polo tanto, a dita conformidade expresamente ao fundamento da aplicación/estimación/valoración/medición realizada e aos elementos de feito fundamentos xurídicos e cuantificación da proposta de liquidación.......................e de sanción contidas na acta.
8. Entenderase producida e notificada a liquidación e imposta e notificada a sanción nos termos das propostas formuladas se transcorridos 10 días contados desde o día seguinte ao da data desta acta non se notificou ao interesado acordo do inspector xefe rectificando os erros materiais que puidese conter esta.
Confirmadas as propostas, o depósito realizado aplicarase ao pagamento das devanditas cantidades. Se se presentase aval ou certificado de seguro de caución, o ingreso deberá realizarse no prazo a que se refire o artigo 62.2º da Lei 58/2003, do 17 de decembro, xeral tributaria, ou no prazo ou prazos fixados, no acordo de aprazamento ou fraccionamento que se concedese pola Administración tributaria coas devanditas garantías e que o obrigado tributario solicitase con anterioridade á finalización do prazo do artigo 62.2º da devandita lei.
Confirmadas as propostas, o depósito realizado aplicarase ao pagamento das devanditas cantidades. Se se presentase aval ou certificado de seguro de caución, o ingreso deberá realizarse no prazo a que se refire o artigo 62.2º da Lei 58/2003, do 17 de decembro, xeral tributaria, ou no prazo ou prazos fixados no acordo de aprazamento ou fraccionamento que se concedera pola Administración tributaria coas devanditas garantías e que o obrigado tributario tivera solicitado con anterioridade á fiscalización do prazo do artigo 62.2º da devandita lei.
9. Contra a liquidación e a sanción producidas conforme as propostas contidas nesta acta non caberá interpoñer recurso de reposición nin reclamación económico-administrativa sen prexuízo do disposto no artigo 155.6º da Lei 58/2003, do 17 de decembro, xeral tributaria.
10. En proba de conformidade coa totalidade do contido deste acta con acordo, que regulariza a súa situación tributaria, é asinada polo interesado, quedando un exemplar en poder deste, xunto, se é o caso, co talón de cargo e a carta de pagamento que lle permitan realizar o correspondente ingreso.
ANEXO IV
Primeiro.-Actas de conformidade (modelo A01).
1. A Inspección dos Tributos da Xunta de Galicia utilizará o modelo A01 para estender as actas que procedan cando o obrigado tributario preste a súa conformidade á proposta de liquidación practicada na acta pola Inspección e non proceda utilizar o modelo A03.
2. Cando a acta sexa de conformidade e con descubrimento de débeda, co exemplar duplicado da acta faráselle entrega ao interesado dos documentos de ingreso precisos para efectuar o pagamento da débeda tributaria.
3. No espazo situado no ángulo superior esquerdo da acta farase constar o servizo territorial actuante
4. A identidade dos actuarios que subscriban a acta constará no espazo inferior da cabeceira para os efectos de identificación, e recollerá os dous apelidos e o nome de cada un.
No campo denominado «Período» da devandita cabeceira indicarase o ou os anos naturais que comprendan as remuneracións a regularización dos cales incorpora a acta de conformidade.
5. No punto 1 da acta farase constar a situación dos libros ou rexistros obrigatorios do interesado só cando o obrigado tributario estea obrigado ao seu levanza e exclusivamente respecto dos tributos nos que teña incidencia.
6. No apartado 2 da acta, indicarase a data de inicio das actuacións e faranse constar, se é o caso, os períodos de interrupción xustificada e as dilacións no procedemento por causas non imputables á Administración tributaria, así como a procedencia, tamén, se é o caso, de ampliar o prazo xeral de duración das actuacións. Igualmente, faranse constar as datas en que se incoaron dilixencias no curso do procedemento.
7. No punto 3 da acta recolleranse os feitos e elementos con transcendencia para a comprobación da situación tributaria do interesado que resultaran das actuacións inspectoras establecéndose, así mesmo, as consecuencias de dereito que aqueles feitos ou circunstancias supoñan en orde á regularización da situación tributaria do obrigado tributario.
Neste apartado incluirase o medio e a data en que ao obrigado tributario se lle comunica a finalización das actuacións de comprobación e investigación e a posta de manifesto do expediente e apertura do trámite de audiencia previo á incoación da acta.
Así mesmo, farase constar neste apartado se presentase alegacións o suxeito comprobado, efectuando unha a súa valoración. Tamén se farán constar neste punto, se é o caso, as circunstancias que xustifiquen a actuación directamente co seu responsable solidario.
8. No punto 3 da acta reflectirase a existencia ou non, en opinión do actuario, de indicios da comisión de infraccións tributarias.
9. No punto 4 da acta recollerase o detalle numérico da proposta de liquidación que resulte da regularización da situación tributaria do interesado polos conceptos a que a acta se refire, con expresión dos incrementos ou alteracións das bases, deducións e cotas tributarias. No recadro inferior deste punto recolleranse os importes que sintetizan a composición da débeda resultante da proposta de liquidación derivada da acta.
Neste punto 4, indicarase se a proposta de liquidación ten carácter definitivo ou provisional, e neste último caso farase constar a natureza, as circunstancias determinantes da súa incoación con tal carácter e os elementos do feito impoñible ou da súa valoración a que se estendera a comprobación inspectora.
10. No espazo en branco do punto 5 indicarase o carácter provisional ou definitivo da liquidación a proposta cuxa se incorpora á acta.
11. No punto 7 cúmprese o disposto nos artigos 225 e 235 da Lei 58/2003, do 17 de decembro, xeral tributaria, polo cal se deberá indicar o órgano actuante ante o que proceda interpoñer recurso de reposición ou o tribunal económico-administrativo concreto competente para coñecer a reclamación económico-administrativa.
Segundo.-Actas de desconformidade (modelo A02).
1. A Inspección dos Tributos da Xunta de Galicia utilizará o modelo A02 para estender as actas que procedan cando o obrigado tributario non preste a súa conformidade á proposta de liquidación practicada na acta pola Inspección.
2. Para a formalización das actas que proceda estender utilizándose este modelo A02 observaranse as instrucións recollidas nos números 3 a 9, ambos os dous inclusive, e 12 do punto primeiro deste anexo. En todo caso, o contido do punto 3 da acta, en canto á explicitación dos feitos recollidos na acta e o desenvolvemento dos argumentos de dereito expostos nesta, completarase mediante a emisión polos actuarios dun informe. A redacción do encabezamento das actas adaptarase cando estas se estendan sen a presenza dos interesados, substituíndo a expresión «e presente ,..., con número de identificación,..., como... por «e non comparecendo o interesado nin o seu representante debidamente notificados».
3. No punto 5 da acta sinalarase se o motivo da desconformidade da acta é pola ausencia do obrigado tributario no momento da súa sinatura ou por ser así declarado polo obrigado tributario ou representante que a subscribe.
4. No espazo en branco do apartado 6 indicarase o órgano actuante da Inspección dos Tributos ante o que se formularán as alegacións a través da unidade administrativa que en cada caso proceda.
5. Nos espazos en branco do punto 7 indicarase se o obrigado tributario asina ou non a acta e se a recibe ou non no momento da sinatura.
Terceiro.-Actas con acordo (modelo A03).
1. A Inspección dos Tributos da Xunta de Galicia utilizará o modelo A03 para estender as actas que procedan cando a Administración tributaria concrete a aplicación de conceptos xurídicos indeterminados, resulte necesaria a apreciación dos feitos determinantes para a correcta aplicación das normas ao caso concreto ou sexa preciso realizar estimacións, valoracións ou medicións de datos, elementos ou características relevantes para a obriga tributaria que non poidan cuantificarse de forma certa, mediante un acordo co obrigado tributario nos termos previstos no artigo 155 da Lei 58/2003, do 17 de decembro, xeral tributaria.
2. Cando o resultado da acta con acordo sexa a ingresar e non se constituíra depósito, co exemplar duplicado da acta faráselle entrega ao interesado dos documentos de ingreso precisos para efectuar o pagamento da débeda tributaria e, se é o caso, da sanción.
3. Para a formalización das actas que proceda estender utilizándose este modelo A03 observaranse as instrucións recollidas nos números 3 a 6 do punto primeiro deste anexo.
4. No punto 3 da acta recolleranse os orzamentos que fundamenten a aplicación, estimación, valoración ou medición realizada, así como os elementos de feito resultantes das actuacións inspectoras que teñan transcendencia para a regularización da situación tributaria do interesado mediante acordo co obrigado tributario, e a fundamentación xurídica e cuantificación da proposta de regularización.
Cando proceda formular distintas propostas de liquidación en relación cunha mesma obriga tributaria como consecuencia de que o acordo non inclúa todos os elementos desta, se sinalará expresamente os elementos aos que se estendeu a proposta contida na acta con acordo, e que a liquidación derivada desta terá carácter provisional de acordo co disposto no artigo 101.4º b) da Lei 58/2003, do 17 de decembro, xeral tributaria.
5. No punto 4 da acta reflectirase a existencia ou non, en opinión do actuario, de indicios da comisión de infraccións tributarias.
En caso de apreciarse que existe infracción tributaria consignaranse os elementos de feito, fundamentos xurídicos e cuantificación da proposta de sanción que, se é o caso, proceda, á que será de aplicación a redución prevista no artigo 188.1º da Lei 58/2003, do 17 de decembro, xeneral tributaria, así como a renuncia á tramitación separada do procedemento sancionador.
6. No punto 5 da acta consignarase a data na que o inspector xefe autorizou a subscrición da acta con acordo. Así mesmo, farase constar se a garantía achegada consiste en depósito, aval de carácter solidario ou seguro de caución, indicando a data de constitución e o número de referencia do xustificante que o acredita.
7. No punto 6 da acta recollerase o detalle numérico da proposta de liquidación que resulte da regularización da situación tributaria do interesado polos conceptos a que a acta se refire, con expresión dos incrementos ou alteracións das bases, deducións e cotas tributarias. No recadro inferior do punto recolleranse os importes que sintetizan a composición da débeda tributaria resultante da proposta de liquidación, así como da cuantificación da proposta de sanción.
8. No espazo en branco do punto 7 indicarase o carácter provisional ou definitivo da liquidación a proposta da cal se incorpora á acta.